Kipro nacionalinė gvardija
Kipro nacionalinė gvardija (gr. Εθνική Φρουρά, Ethnikí Frourá; turk. Kıbrıs Ulusal Muhafızları) − Kipro Respublikos ginkluotosios pajėgos, jungiančios sausumos, oro ir jūros komponentus. Nacionalinę gvardiją sudaro aktyvios tarnybos, rezervo ir milicijos personalas. Kipro nacionalinė gvardija komplektuojama šauktiniais pagal visuotinės karinės prievolės įstatymą. Vyriškos lyties kipriečiai graikai, esantys Kipro piliečiai, sulaukę 18 m., privalo atlikti karinę tarnybą (24 mėn.) Atitarnavę pervedami į rezervą, kuriame būdami kviečiami į mokymus. Graikija Kipre laiko Graikijos pajėgas Kipre (gr. Ελληνικές Δυνάμεις Κύπρου, ΕΛΔΥΚ), kurios nėra Kipro Respublikos ginkluotųjų pajėgų dalis.